Foreldre/foresatte i Bø kommune

|  |  |  |  |
| --- | --- | --- | --- |
| Deres ref: | Vår ref | Saksbehandler | Dato |
| «Ref» | 2021/555-1 | SB/LKS | 09.06.2021 |

**INFORMASJON TIL FORELDRE MED BARN I SFO I BØ KOMMUNE**

**Det finnes to moderasjonsordningen i SFO:**

1. Inntektsgradert foreldrebetaling for elever på 1., 2., 3. og 4. trinn som benytter SFO tilbud.

2. Gratis SFO for elever med særskilte behov på 5.-7. trinn.

Det gjøres oppmerksom på at moderasjonsordningen ikke gjelder kost.

Husk å søke redusert foreldrebetaling for SFO innen 1. august for at vedtaket skal gjelde fra neste skoleår. Skattemelding for 2020 skal vedlegges som dokumentasjon. Reduksjonen i foreldrebetalingen er avhengig av plasstype og pris i forhold til inntekten.

**Søknadsprosessen:**

En husholdning skal maksimalt betale 6 % av sin samlede inntekt for SFO. Reduksjonen i foreldrebetalingen er avhengig av plasstype og pris i forhold til inntekten.
Du må søke om redusert foreldrebetaling hvert skoleår. For å være sikret redusert foreldrebetaling fra oppstart av nytt skoleår, må du søke innen 1. august. Blir det søkt etter 1. august, gjelder vedtaket fra første hele måned etter søknadstidspunktet og ut skoleåret.

Søknadsskjema ligger på Bø kommunes hjemmeside.

Med husholdning menes ektefeller og samboere som har bodd sammen i et ekteskapslignende forhold i minst 12 av de siste 18 månedene, eller har felles barn. For foreldre med delt omsorg, beregnes foreldrebetalingen etter inntekten til husholdningen til den forelderen som har barnet folkeregistret på sin adresse.
Det er husholdningens samlede personinntekt etter skatteloven kapittel 12 og skattepliktig kapitalinntekt som er beregningsgrunnlaget for foreldrebetalingen. Skattemelding for 2020 skal vedlegges som dokumentasjon.

Dersom inntekten i familien blir endret i løpet av vedtaksåret, må du gi beskjed. Du må da søke på nytt og sende inn oppdatert dokumentasjon på den nye inntekten.

Med vennlig hilsen

Hans Kristian Pettersen Liv-Karin Steinsvik

Skole- og barnehagesjef Skole- og barnehagekonsulent

*Dette dokumentet er elektronisk godkjent og har derfor ingen håndskrevet signatur*